Përgatitjet për uraganin “Matthew”
Shtetet e Bashkuara dhe ishujt e Karaibeve po përgatiten për uraganin “Matthew”
Uragani “Matthew”, stuhia më e fuqishëme e Atlantikut në një dekadë, pritet të godasë bregun lindor të Floridës të premten. Banorët në shtetet përgjatë Atlantikut janë paralajmëruar që të jenë të gatshëm për evakuim nëse është e nevojshme. Zyrtarët i kanë këshilluar banorët të sigurohen me ushqime dhe furnizime mjekësore për të paktën tre ditë dhe t’i mbajnë makinat të mbushura me karburant. Florida po bëhet gati për stuhinë e cila mund të shkaktojë dëme të konsiderueshme, edhe në qoftë se nuk godet direkt në tokë. Guvernatori i Floridës Rick Scott u bëri thirrje banorëve të përgatiten. Gjendje e jashtëzakonshme është shpallur gjithashtu në shtetet e Xhorxhias, Karolinës së Veriut dhe asaj të Jugut. Zyrtarët i kanë këshilluar banorët të sigurohen me ushqime dhe furnizime mjekësore për të paktën tre ditë dhe t’i mbajnë makinat të mbushura me karburant. Raftet e dyqaneve ushqimore në shumë vende kanë filluar të boshatisen. Agjencia Federale e Menaxhimit të Emergjencave ka vendosur ekipe me furnizime afër zonave që mund të preken. Shtëpia e Bardhë tha se Shtetet e Bashkuara po ndihmojnë vendet e pellgut të Karaibeve që pritet të preken nga uragani: tha zëdhënësi i Shtëpisë së Bardhë, Josh Earnest. Uragani Matthew goditi Haitin të martën dhe lëvizi drejt Kubës dhe ishujve Bahamas. thotë Alexis Sosias Iglesias, i Komisionit të Evakuimit të Kubës. thotë Joy Sweeting, një banore nga Bahamas. Presidenti Barack Obama ka anuluar vizitën e planifikuar të tij në Florida për të mërkurën dhe në vend të saj po viziton selinë e Agjencisë Federale të Menaxhimit të Emergjencave në Uashington për të diskutuar përgatitjet për stuhinë.